Hezekeli 8 | IBhayibheli Elikuyi-Internet | INguqulo Yezwe ElishaHezekeli 8:1-188 Ngonyaka wesithupha, ngenyanga yesithupha, ngosuku lwesihlanu lwenyanga, ngangihlezi endlini yami futhi amadoda amadala akwaJuda ayehlezi phambi kwami,+ lapho isandla seNkosi EnguMbusi uJehova sehlela phezu kwami lapho.+ 2 Ngaqala ukubona, bheka! umfanekiso ofana nokubonakala komlilo;+ kusukela kokwakubonakala kunjengezinkalo zakhe kwehle kwakukhona umlilo,+ kusukela ezinkalweni zakhe kukhuphuke kwakukhona okwakubonakala kunjengokukhanya, njengokubengezela kwengxube yegolide nesiliva.+ 3 Khona-ke welula umfanekiso wesandla+ wangibamba ngezinwele zekhanda lami, umoya+ wangithwala phakathi komhlaba namazulu wangiyisa eJerusalema emibonweni kaNkulunkulu,+ emnyango wesango elingaphakathi+ elibheke ngasenyakatho, lapho kukhona khona indawo yokuhlala yomfanekiso womhawu ovusa umhawu.+ 4 Bheka! inkazimulo kaNkulunkulu ka-Israyeli yayilapho,+ injengokubonakala engangikubone ethafeni elisesigodini. 5 Wathi kimi: “Ndodana yomuntu, ngicela uphakamisele amehlo akho ngasenyakatho.” Ngakho ngaphakamisela amehlo ami ngasenyakatho, futhi, bheka! enyakatho yesango le-altare kwakukhona lo mfanekiso womhawu+ endleleni engenayo. 6 Waqhubeka wathi kimi: “Ndodana yomuntu, uyazibona izinto ezinkulu ezinengekayo abazenzayo,+ izinto indlu ka-Israyeli ezenzayo lapha ukuze mina ngibe kude nendlu yami engcwele?+ Nokho usazophinda futhi ubone izinto ezinkulu ezinengekayo.” 7 Ngakho wangiyisa emnyango wegceke, ngabona, bheka! imbobo ethile odongeni. 8 Manje wathi kimi: “Ndodana yomuntu, ngicela ulubhoboze udonga.”+ Kancane kancane ngalubhoboza udonga, futhi, bheka! kwakukhona indawo yokungena. 9 Wabuye wathi kimi: “Ngena ubone izinto ezimbi ezinengekayo abazenzayo lapha.”+ 10 Ngakho ngangena ngaqala ukubona, bheka! kwakukhona imifanekiso+ yazo zonke izinto ezinwabuzelayo nezilwane ezinyanyekayo,+ nazo zonke izithombe ezinjengendle zendlu ka-Israyeli,+ le mifanekiso eqoshiwe isodongeni nxazonke. 11 Kwakumi phambi kwayo amadoda angamashumi ayisikhombisa+ kwabadala bendlu ka-Israyeli, kanye noJahazaniya indodana kaShafani+ emi phakathi kwawo, yileyo naleyo iphethe umcengezi wempepho ngesandla, futhi kwakwenyuka amakha efu lempepho.+ 12 Wathi kimi: “Ukubonile yini, ndodana yomuntu, lokho abakwenzayo abadala bendlu ka-Israyeli ebumnyameni,+ ngamunye emakamelweni akhe angaphakathi ombukiso? Ngoba bathi, ‘UJehova akasiboni.+ UJehova ulishiyile izwe.’” 13 Waqhubeka wathi kimi: “Usazophinda futhi ubone izinto ezinkulu ezinengekayo abazenzayo.”+ 14 Ngakho wangiyisa emnyango wesango lendlu kaJehova, elingasenyakatho, futhi, bheka! kwakukhona abesifazane behlezi, bekhalela unkulunkulu uTamuzi. 15 Wabuye wathi kimi: “Ingabe ukubonile lokhu, ndodana yomuntu? Usazophinda futhi ubone izinto ezinkulu ezinengekayo+ ezimbi kakhulu kunalezi.” 16 Ngakho wangiyisa egcekeni elingaphakathi lendlu kaJehova,+ futhi, bheka! emnyango wethempeli likaJehova, phakathi kompheme ne-altare,+ kwakukhona amadoda angaba amashumi amabili nanhlanu+ efulathele ithempeli likaJehova+ ubuso bawo bubheke empumalanga, futhi ayekhothamele ilanga, ebheke empumalanga.+ 17 Waqhubeka wathi kimi: “Ingabe ukubonile lokhu, ndodana yomuntu? Ingabe kuyinto ewubala kangako endlini kaJuda ukwenza izinto ezinengekayo ezenze lapha, ukuba igcwalise izwe ngobudlova+ nokuba iphinde futhi ingicasule, futhi manje yelulela ihlumela ekhaleni lami? 18 Nami ngizokwenza ngokufutheka.+ Iso lami ngeke lihawukele, futhi ngeke ngibe nabubele.+ Iyomemeza ezindlebeni zami ngezwi elikhulu, kodwa ngeke ngiyizwe.”+Hezekeli 8
